b'\n_START_ARTICLE_\nStreptococcus pneumoniae\n_START_PARAGRAPH_\nStreptococcus pneumoniae, ofte blot kaldet "pneumokok", er en Gram-positiv, alfa-hemolytisk og aerotolerant bakterie af streptokok-sl\xc3\xa6gten. Bakterien er lejret 2 og 2 kaldet diplokokker. Arten er den \xc3\xa6tiologiske \xc3\xa5rsag til flere sygdomme hos mennesker. I slutningen af det 19. \xc3\xa5rhundrede blev det klart, at S. pneumoniae var en hyppig \xc3\xa5rsag til lungebet\xc3\xa6ndelse._NEWLINE_Pneumokokker er \xc3\xa5rsag til blodforgiftning, lungebet\xc3\xa6ndelse, mellem\xc3\xb8rebet\xc3\xa6ndelse og meningitis. _NEWLINE_Vaccination mod pneumokokker indg\xc3\xa5r i det danske vaccinationsprogram. Vaccinen indeholder 13 serotyper. \xc3\x86ldre og andre risikogrupper kan ogs\xc3\xa5 vaccineres mod pneumokokker med en vaccine, der indeholder 23 serotyper. Ingen af vaccinerne giver fuld beskyttelse mod pneumokokinfektion, da der findes over 90 serotyper af pneumokokker.'